32003R0745
L 106/22
JURNALUL OFÍCIAL AL UNIUNII EUROPENE
REGULAMENTUL (CE) NR. 745/2003 AL COMISIEI
din 28 aprilie 2003
de modificare a Regulamentului (CE) nr. 2580/2001 al Consiliului privind măsuri specifice îndreptate împotriva anumitor persoane și entități în vederea combaterii terorismului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1) și, în special, articolul 7 al acestuia,
întrucât:
(1)
Anexa la Regulamentul (CE) nr. 2580/2001 enumeră autoritățile competente cărora trebuie să li se transmită orice informație sau cerere de autorizare privind măsurile impuse de regulamentul menționat.
(2)
Țările de Jos și Regatul Unit au solicitat ca detaliile din adresele autorităților lor competente să fie modificate și, de asemenea, ca urmare a schimbărilor de personal, detaliile din adresa Comisiei trebuie modificate,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2580/2001 al Consiliului se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 aprilie 2003.